Čovpas, dječji film
2025-03-01 10:00 - 11:30 (Europe/Zagreb) | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu dječjeg festivala kazališta i filma “Zimske pustolovine Kaze i Fila”prikazujemo film Čovpas.

Žanr: Animirani
1h 35min

Iz DreamWorks Animationa – tvoraca omiljenih hit franšiza Kung Fu Panda, Kako izdresirati zmaja i Beba šef – stiže filmska adaptacija književnog fenomena s popisa najprodavanijih naslova New York Timesa, autora Dava Pilkeyja: Čovjek Pas. Kada vjerni policijski pas i njegov ljudski vlasnik, policijski službenik, stradaju zajedno na zadatku, nevjerojatna, ali spasonosna operacija spaja njih dvoje u jedno, i tako nastaje Čovjek Pas. On se zaklinje štititi i služiti – ali i donositi lopticu, sjedati i prevrtati se.

Izvorni naslov: Dog Man

Radionica izrade pinjate - Društvo naša djeca Pazin
2025-03-01 15:00 - 17:00 | Mala učionica u holu, Spomen dom Pazin, Šetalište Pazinske gimnazije 1, Pazin, Croatia (Local Name: Hrvatska)
Radionica izrade pinjate – Društvo Naša Djeca!📅 1.3.2025.🕒 15:00 – 17:00📍 Spomen dom Pazin, mala učionica u holu👶 Dob: za djecu stariju od 5 godina
Obavezna prijava na linku: https://forms.gle/NjAQtBvWdVh82tzg6
Naučite kako izraditi najbolju pinjatu i pritom se ludo zabavite!
Sudjelovanje je besplatno. Pridružite nam se i stvorite nešto posebno!

Iza kulisa - Dramske skupine Centra za kulturu i obrazovanje Pazin!
2025-03-01 16:00 - 17:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Iza kulisa – Dramske skupine Centra za kulturu i obrazovanje Pazin!📅 1.3.2025.🕒 16:00 – 17:00📍 Centar za kulturu i obrazovanje Pazin, Spomen dom, dvorana Istra👶 Dob: svi🎟️ Ulaz slobodan
Želite li znati kako izgledaju probe naših dramskih skupina? Zašto se djeca nakon dramske uvijek vraćaju umorna, ali s osmijehom i govore da im je bilo super? Sada imate jedinstvenu priliku zaviriti iza kulisa i vidjeti kako izgleda jedna dramska proba!
Predstavit će se naše dvije dramske skupine:🎭 Mlađa skupina: niži razredi osnovne škole koji pohađaju dramsku radionicu u sklopu programa Dječja akademija.🎭 Starija skupina: viši razredi osnovne škole, dramski studio Rastrepuh.
Voditeljica je dramska pedagoginja Roberta Rudela.
Ne propustite priliku zaviriti iza kulisa i zaljubiti se u glumu!

Lovci na snove by LOFT - predstava za djecu i odrasle + radionica
2025-03-01 17:00 - 18:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu festivala “Zimske pustolovne Kaze i Fila” u goste nam dolazi LOFT – LUTKARSKA ORGANIZACIJA KOJU FAKAT TREBAMO s predstavom LOVCI NA SNOVE
1. ožujka 2025. Centar za kulturu i obrazovanje Pazin, Spomen dom, Velika koncertna dvorana Ulaznica: 7 € Trajanje: 40 min Dob: 5+
Pažnja! Ulazimo u zonu snova…
Junaci predstave, Lovci na snove, stručnjaci su za istraživanje i zaštitu dječjih snova. Njihova misija? Osigurati miran san male spavačice Franke. No, kad se u njezinu noćnu pustolovinu uvuče jedan neočekivani problem, naši junaci moraju hitno reagirati!
Čarobna koreografija pokreta, predmeta i zvuka vodit će vas na fantastičnu vožnju kroz svijet snova. Predstava uči djecu (i odrasle!) kako razumjeti i zavoljeti vlastite snove – jer oni su odraz naših misli, želja i strahova.
Zašto ne smijete propustiti ovu predstavu? Inovativna lutkarska izvedba Magični vizualni i zvučni elementi Dirljiva priča o mašti i prihvaćanju snova
Ekipa snova iza predstave: Lovci na snove: Neven Matoša & Bruno Kontrec Arhitektica snova: Morana Dolenc Spiritus movens lovaca: Petra Prša Analitičarka snovidbenih procesa: Anja Pletikosa Tvorac zvučne kulise: Luka Vrbanec Tvorac osvjetljenja snova: Ivan Štrok Vizualni sanjari: Morana Dolenc & Bruno Kontrec Radna odijela: Vesna Mihetec Glasovi: Iva Lehunšek Panić, Katja & Vlatko Panić Fotograf: Mario Jakšić
NAKON PREDSTAVE – RADIONICA SNOVA!Nakon čarobne avanture, publika će imati priliku razgovarati s glumcima o vlastitim snovima te sudjelovati u kreativnoj radionici izrade dnevnika snova!
Pridružite nam se i budimo zajedno čuvari snova!
Ulaznice dostupne na dan predstave u Centru za kulturu i obrazovanje Pazin.

Balonijada na štulama
2025-03-01 18:30 - 19:30 | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
🎈 Balonijada na štulama!📅 Datum: 1.3.2025.📍 Lokacija: Spomen dom Pazin, hol🕒 Vrijeme: 18:30 – 19:30
Tko ne voli balone? 🎈 Najmlađima i najstarijima baloni izmame osmijeh na lice, a još kada ti ih uruči gospodin na štulama, to se ne propušta!
Nakon predstave i radionice, svima treba malo balonske razonode. 🎈
Ulaz je besplatan!
Čekamo vas u holu!

Lutkarska predstava za najmlađe - BLOP BLOP, udruga Puppeta
2025-03-02 10:00 - 10:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu dječjeg festivala kazališta i filma “Zimske pustolovine Kaze i Fila” u goste nam dolazi udruga Puppeta s predstavom za najmlađe pod nazivom BLOP-BLOP
Lutkarska predstava “BLOP BLOP”
Datum: 2. ožujka 2025. Vrijeme: 10:00 – 10:30 Mjesto: Centar za kulturu i obrazovanje Pazin, Spomen dom Pazin, Dvorana Istra Cijena ulaznice: 7 € Dob: 1+
Pozivamo vas na čarobnu lutkarsku predstavu “BLOP BLOP”, namijenjenu najmlađima!
Ova predstava koristi glazbu i živopisnu scenografiju kako bi stvorila magični svijet za djecu, posebno za jasličare od 18 mjeseci nadalje. Bez riječi, likovi komuniciraju putem gesta i zvučnih efekata, stvarajući impresivan doživljaj.
Slikovita scenografija i glazba stvaraju harmoničnu atmosferu koja je edukativna i zabavna. Priča nas vodi u morsko podmorje i istražuje prave vrijednosti, prijateljstvo te važnost dobrih djela.
Trajanje predstave: 30 minuta.
Ne propustite ovu priliku za nezaboravno iskustvo! Vidimo se!

Malci i Gru, neustrašivi špijun, dječji film
2025-03-02 10:00 - 11:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu dječjeg festivala kazališta i filma “Zimske pustolovine Kaze i Fila”prikazujemo film: Malci i Grun, neustrašivi špijun!
Originalni naslov: Despicable Me 4
Žanr: animirana komedija
Trajanje: 95′
Redatelj: Chris Renaud
Glumci/glasovi: Rene Bitorajac, Hana Hegedušić, Sara Carević, Aleksandar Cvjetković, Tena Tadić, Lola Beck, Frano Mašković, Lana Meniga, Robert Bošković
Godina: 2024
Država: SAD
Dobna skupina: svi uzrasti
Sinopsis:
Nakon ljetnog blockbustera 2022. Malci 2: Kako je Gru postao Gru, koji je zaradio gotovo milijardu dolara diljem svijeta, najveća globalna animirana franšiza u povijesti sada počinje novo poglavlje. Gru, Lucy i njihove djevojke — Margo, Edith i Agnes — pozdravljaju novog člana obitelji Gru, Grua Mlađeg, koji namjerava mučiti svog oca. Gru se suočava s novim neprijateljem u Maximeu Le Malu i njegovoj fatalnoj djevojci Valentini, a obitelj je prisiljena pobjeći…

Malac u gostima
2025-03-02 11:30 - 12:30 | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
🎉 Malac u gostima!📍 Lokacija: Spomen dom Pazin, hol🕒 Vrijeme: 11:40 – 12:40👶 Dob: svi💲 Ulaz: besplatno
Što je bolje nego kada se junak iz crtića stvori ispred dvorane? 🎈 Ne propustite druženje s maskotom Malca nakon filma “Malci i Gru”!Uz maskotu, tu je i facepainting! 🎨
Vidimo se!

Radionica izrade nakita - Društvo naša djeca Pazin
2025-03-02 14:00 - 16:00 | Mala učionica u holu, Spomen dom Pazin, Šetalište Pazinske gimnazije 1, Pazin, Croatia (Local Name: Hrvatska)
🌟 Radionica izrade nakita – Društvo naša djeca Pazin📅 Kada: 2.3.2025.🕒 Vrijeme: 14:00 – 16:00👶 Dob: 5+📍 Gdje: Spomen dom Pazin
Želite izraditi nakit za sebe ili drage ljude? Ovo je prava prilika za vas da to napravite, ali i naučite kako to raditi samostalno! 💎✨ Članovi udruge Društvo naša djeca Pazin tu su da vas nauče sve potrebne vještine.
💖 Sudjelovanje je besplatno, ali su prijave obavezne na: https://forms.gle/NjAQtBvWdVh82tzg6

Radionica izrade fanzina - Centar za mlade Alarm Pazin
2025-03-02 16:30 - 18:30 | Mala učionica u holu, Spomen dom Pazin, Šetalište Pazinske gimnazije 1, Pazin, Croatia (Local Name: Hrvatska)
Radionica izrade fanzina – Centar za mlade Alarm Pazin
Epski junaci na neobičnim lokacijama, klasične priče u novim izdanjima – sve to na novoj zimskoj pustolovini koja se sprema u Centru za kulturu i obrazovanje Pazin. Pridruži se radionici fanzina gdje ćemo secirati poznate priče kako bismo ih oblikovali kroz satiru, neočekivane obrte i kreativne eksperimente!
Radionica je namijenjena mladima (15+) koji žele stvoriti jedinstvenu, ručno izrađenu publikaciju koristeći kolaž, crtanje, pisanje, lijepljenje i razne druge tehnike.
💡 Dođi, istraži, kombiniraj i stvori vlastiti fanzin! 🚀
👩‍🏫 Voditeljica radionice: Sara Mihaljica
📅 Datum: Nedjelja, 2.3. u 16:30
📍 Lokacija: Spomen dom Pazin
Sudjelovanje je besplatno, ali su obavezne prijave na: https://forms.gle/NjAQtBvWdVh82tzg6

Tri sestre na Instagramu
2025-03-02 19:00 - 20:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu festivala “Zimske pustolovine Kaze i Fila” u Centar za kulturu i obrazovanje dolaze: TRI SESTRE NA INSTAGRAMU
2. ožujka 2025. Početak: 19:00 Centar za kulturu i obrazovanje Pazin, Spomen dom – Velika koncertna dvorana Cijena ulaznice: 7 €Dobna preporuka: 15+
Režija: Paola SlavicaDramaturgija: Dina VukelićScena: Ana PaulićKostimi: Danijela Gotal-GrguračScenski pokret: Selma SauerbornGlazba: Toni Starešinić i Željka VeverecOblikovanje svjetla: Tomislav Maglečić
Igraju:Maša – Nadia CvitanovićOlga – Jelena Hadži-ManevIrina – Iva Šimić Šakoronja
Glumci u videoprojekcijama:Andrej – Ivan ĐuričićNataša – Katarina Baban
O predstavi:Kako bi izgledale Tri sestre da žive u današnjem digitalnom svijetu?
Suvremena adaptacija Čehovljeve drame smješta sestre u neimenovanu provinciju današnjice, gdje je Instagram njihova “Moskva” – utopija boljeg života. Besciljno skrolanje, nedovršene odluke i zamišljaji savršene budućnosti isprepliću se s njihovim svakodnevnim borbama i čežnjama.
Irina, energična milenijalka, pred prekretnicom je života. Maša, melankolična i neurodivergentna, preispituje brak i životne odluke. Olga, preopterećena poslom i usamljena, traži ljubav u digitalnom svijetu.
Predstava je nastala u koprodukciji Kazališne družine Tragači, Teatra Mašina igre i Gradskog kazališta Sisak – Doma kulture Kristalna kocka vedrine.
Ne propustite ovo jedinstveno kazališno iskustvo u doba Instagrama!

Baby Lasagna: Mačke i spačke, Petit teatar
2025-03-03 18:00 - 19:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu festivala “Zimske pustolovine Kaze i Fila” u Centar za kulturu i obrazovanje Pazin dolazi nam Petit teatar sa svojom hit predstavom BABY LASAGNA: MAČKE I SPAČKE
3. ožujka 2025. Početak: 18:00 Centar za kulturu i obrazovanje Pazin, Spomen dom – Velika koncertna dvorana Cijena ulaznice: 7 € Dobna preporuka: 4+
Režija: Sara Stanić BlaževićTekst: Kristina Kegljen
Igraju: Stipe – Andrija Nazlić Branka – Antonija Marijanović Gertruda – Ana Marija Jurišić Osmeričić
O predstavi:“Baby Lasagna: Mačke i spačke” topla je i razigrana predstava koja kroz mačje nepodopštine donosi priču o prijateljstvu, upornosti i snazi ljubavi.
Tri mačke – Stipe, Branka i Gertruda – odlučne su pomoći svom vlasniku Marku da ne odustane od svoje glazbene strasti. Svojim nestašlucima i iskrenom privrženošću potaknut će ga da ostvari svoj san i zasja na velikoj sceni. No, ni svjetska slava ne može umanjiti njegovu ljubav prema vjernim četveronožnim prijateljima.
Ovo je priča o tome kako male šape mogu napraviti velike korake – uz puno ljubavi i glazbe!
Ne propustite ovu dirljivu i zabavnu predstavu za cijelu obitelj!

ŽENIJALNI DANI: Kraljica plesa
2025-03-07 18:00 - 19:30
U sklopu Ženijalnih dana Kino mreže, Centar za kulturu i obrazovanje vam poklanja besplatnu projekciju!

Originalni naslov: Dancing Queen
Žanr: dječji
Trajanje: 92
Redatelj/ica: Aurora Gossé
Glumci/glasovi: Liv Elvira Kippersund Larsson, Cengiz Al, Viljar Knutsen Bjaadal, Anne Marit Jacobsen,
Anders Baasmo, Andrea Bræin Hovig, Frida Ånnevik
Godina: 2025
Država: Norveška
Dobna skupina: svi uzrasti

Sinopsis:
Za razliku od rasplesane kraljice iz istoimene hit pjesme grupe ABBA, 12-godišnja Mina Mørk ne zna ni plesati ni jiveati, a kamoli breakdanceati. A kada u njezinu školu dođe novi učenik, ni više ni manje nego popularan (i zgodan!) hip hop plesač Edwin, poznatiji pod umjetničkim imenom ED WIN, Mina će postati bolno svjesna te činjenice.
Međutim, Edwin će organizirati audiciju za svoju novu plesnu skupinu, a nedostatak plesnog umijeća neće spriječiti do ušiju zaljubljenu Minu u nakani da se prijavi i tako osvoji Edwinovo srce. No u tome će trebati pomoć, pa u nemoguću misiju spremno uskače Minina baka.
Šarmantno, toplo ostvarenje podjednako će vas nasmijati koliko i rasplakati, ali ono najvažnije – podsjetit će na onaj pulsirajući osjećaj u tijelu kada zasvira pjesma koju obožavamo, kada se u vidokrugu pojavi osoba koja nam se sviđa ili kada na krilima vlastite upornosti i truda ostvarimo svoj san.

ŽENIJALNI DANI: Godina udovice
2025-03-07 20:00 - 22:00
Originalni naslov: Rok vdovy
Žanr: psihološka drama
Trajanje: 109
Redatelj/ica: Veronika Liškova
Glumci/glasovi: Pavla Beretova, Julie Šoucova, Zuzana Kronerova i dr.
Godina: 2024
Država: Češka, Slovačka, Hrvatska
Dobna skupina: 15+

Sinopsis:
Nakon smrti supruga, Petra, u ranim četrdesetima, postaje udovica. No, tuga nije jedini izazov s kojim se ona i njezina kći, tinejdžerica Dominika moraju suočiti. Smrt voljene osobe donosi im beskonačni birokratski vrtlog: hipoteke, kredite, najamnine, račune. U borbi za novi život, Petra se uči osloniti sama na sebe.

Žene na rubu - kazališna predstava povodom Dana žena!
2025-03-08 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Dan žena u Centru za kulturu i obrazovanje Pazin!
Povodom Dana žena, 8. ožujka, Centar za kulturu i obrazovanje Pazin priprema nezaboravnu kazališnu večer posvećenu ženama, njihovim izazovima i ljepoti života.
U goste nam dolazi GK Scena „Gorica“ s predstavom „Žene na rubu”.
Režija: Mario Kovač
Scenografija: Vesna Režić
Kostimografija: Tea Bašić Erceg
Autor glazbe: Vid Novak Kralj
Oblikovanje rasvjete: Alen Marin
Igraju: Martina Stjepanović Meter, Selma Sauerborn i Mia Krajcar
Predstava s dozom crnog humora donosi priču o tri suvremene žene koje su na svom životnom putu prošle brojne izazove i razočaranja. Smještene u svoje tridesete, one balansiraju između osobnih želja, društvenih očekivanja i unutarnjih previranja.
Uz humor i dirljive trenutke, predstava vješto razotkriva kompleksnu ulogu žene u suvremenom društvu, pozivajući publiku na smijeh, promišljanje i empatiju.
📅 Datum: 8. ožujka 2025.
📍 Lokacija: Centar za kulturu i obrazovanje Pazin
⏰ Vrijeme: 20.00 sati
🎟️ Cijena ulaznice: 15 €
Proslavimo zajedno 8. mart kroz umjetnost koja slavi žene – njihove priče, ljepotu i nepokolebljiv duh.
Radujemo se vašem dolasku!

Poplava
2025-03-14 18:00 - 19:30
Originalni naslov: Flow
Žanr: animirani
Trajanje: 85
Redatelj/ica: Gints Zilbalodis
Glumci/glasovi: (bez dijaloga)
Godina: 2024
Država: Latvija
Dobna skupina: Svi uzrasti

Sinopsis:
Prvi animirani film snimljen u nezavisnoj produkciji koji je osvojio prestižnu nagradu Oscar u kategoriji najboljeg animiranog filma u povijesti dodjele!
Dobitnik nagrade Zlatni globus za najbolji animirani film!
Dobitnik nagrade publike i nagrade kritike na festivalu u Annecyju!
Dobitnik nagrade Europske filmske Akademije za najbolji animirani film!
Čini se da se svijet bliži svom kraju uslijed neizbrisivih tragova ljudske prisutnosti. Mačak je usamljena životinja, ali nakon što mu je dom opustošen velikom poplavom, on pronalazi utočište na brodu na kojem se već nalaze razne životinje te se mora s njima udružiti kako bi preživio unatoč njihovim različitostima. Dok usamljeni brodić plovi kroz mistične preplavljene krajolike, svi njegovi putnici moraju uspješno navigirati kroz izazove i opasnosti koje slijede istovremeno se adaptirajući na ovaj novi svijet…

Majmun
2025-03-14 20:00 - 22:00
Originalni naslov: The Monkey
Žanr: horror
Trajanje: 95
Redatelj/ica: Oz Perkins
Glumci/glasovi: Sarah Levy, Theo James, Osgood Perkins
Godina: 2025
Država: SAD
Dobna skupina: 15+

Sinopsis:
Nastao prema priči Stephena Kinga, Majmun je priča o blizancima koji pronađu staru očevu igračku majmuna na tavanu. Tada počinje niz jezivih smrti. Braća odluče baciti igračku i nastaviti sa svojim životima, no s vremenom se udaljavaju jedno od drugoga I počinju sumnjati da majmun nije samo obična igračka.

Ivica Sikirić Ićo - koncert (ODGOĐENO)
2025-03-15 20:00 - 22:00
ODGOĐENO ZBOG BOLESTI PJEVAČA

Zadarski glazbenik Ivica Sikirić Ićo po prvi put u Istri! 15.03.2025.dolazi u Pazin u Spomen Dom održati samostalan koncert pod nazivom Lipo vas vidit, lipo vas čut.
Ne propustite ovaj vrhunski koncert popularnog dalmatinskog tenora i uživajte u večeri hitova dalmatinske pisme i autorskih skladbi!
Ulaznica dostupne na: https://www.entrio.hr/event/koncert-ivica-sikiric-ico-lipo-vas-vidit-lipo-vas-cut-22858

Stand up comedy show - "Dupla doza" Borisa Vinčića i Marka Dejanovića
2025-03-16 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U nedjelju 16.03. od 20h u Spomen dom Pazin stiže najluđi stand up comedy show na Blakanu “Dupla Doza” Gorana Vinčića i Marka Dejanovića.
Cijena ulaznice:
Rana ulaznica 12€ (ograničen broj)
Regularna ulaznica 14€
Ulaznica na dan 16€
FIZIČKA PRODAJA ULAZNICA:
➡ TISAKmedia Pazin, Muntriljska 1a
➡ Contineo d.o.o., Trg Male Funtane 7, Pazin
➡ PM PAZIN (Benzinska Petrol), ISTARSKIH NARODNJAKA 25 0-24h
ONLINE PRODAJA:
https://www.entrio.hr/event/pazin-dupla-doza-vincic-i-dejanovic-stand-up-show-spomen-dom-23072
Dolaze energični Slavonac Goran Vinčić i brutalno iskreni Bosanac Marko Dejanović sa svojim jedinstvenim showom #DuplaDoza, najopuštenijim i “najluđim” stand up showom u Hrvatskoj.
Dupla Doza, stand up comedy show by Goran Vinčić i Marko Dejanović je za Hrvatsku jedinstveni show, show pun spontanosti, dinamike i improvizacija. Oba komičara svo vrijeme su na pozornici, a nemaju pripremljeni “scenarij”, nego puštaju da ih međusobni razgovor i razgovor s publikom vodi u tome što će pričati. To na kraju rezultira potpuno opuštenom atmosferom u kojoj je svaka izvedba jedinstvena.
O KOMIČARIMA: #Vinča i Marko su dva dosta različita lika. Goran je mlad, Dejanović nije, Vinčić se voli smješkat, Marko zvani #NapušenaPanda zna ponekad samo buljiti u ljude i tko zna što mu prolazi glavom…
Jedan drugome vrlo lako dignu živac, vole se podjebavat i to ne onako prijateljski, ne, ne, oni se za stvarno pokače, iako su prijatelji i pomoći će si međusobno ako zatreba. Obojica su očevi i muževi, obojica brzi na jeziku. Vinča je energičan na pozornici, Marko se kreće samo koliko mora.

(H)our Soundscape
2025-03-20 19:00 - 21:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
(H)our Soundscape je audiodrama koja se izvodi uživo pred publikom, a predstavlja prvi profesionalno vođeni projekt ovakve vrste s polaznicima Dramskog i plesnog studija. Ovaj rad rezultat je ozbiljnijeg i dubljeg pristupa njihovom razumijevanju i istraživanju procesa autorskog stvaralaštva.
“(H)our soundscape” simbolizira zvučnu atmosferu koja nas okružuje, naš zvučni okoliš, ali i sat vremena introspektivne izvedbe u sigurnom prostoru kazališta. Ovo je autorski projekt polaznika Dramskog i plesnog studija INK, koji je započeo početkom 2024. godine istraživanjem prilika mladih u Puli i predstavlja rad gotovo 40 polaznika srednjoškolskih grupa, koji su tijekom prošle i ove godine dijelili svoja iskustva, mišljenja, nade i strepnje o svom gradu – Puli, gradu u kojem su rođeni ili u kojem su proveli većinu svog vremena.
Njihove misli sažete su u 45 minuta predstave u kojoj oni, prvi put u životu, hrabro, iskreno, artikuliranih misli i čistog srca izgovaraju svoje najskrivenije misli o tome što su imali i što danas imaju kao mladi ljudi u ovom vremenu u Puli.
Njihovi tekstovi stavljeni su u kontrast s nekim dalekim vremenima – onima njihovih baka i djedova – kao i nešto bližim vremenima njihovih roditelja, kada je Pula bila posve drugačiji grad.
Ova izvedba je glas jedne grupice koja predstavlja veliku grupu mladih koji bi nas trebao zaustaviti. Ako zaista želimo da nam mladi ostanu (ili se vrate) i da Pula pronađe novi zamah u budućnosti, trebali bismo ih čuti i razmisliti što smo mi, pogotovo starije generacije, učinili za njihov boljitak u ovom gradu. Jesmo li se prepustili poznatoj pulskoj tapiji ili smo ipak stvorili grad po mjeri mladog čovjeka.

AUTORSKI TIM
Redatelj: Luka Mihovilović
Oblikovatelj tona: Bruno Legović
Oblikovatelj svjetla: Elvis Butković
Autor ilustracije plakata: Adrijan Bančić

AUTORI TEKSTOVA:
Adrijan Bančić, Anna Štifanić, Barbara Jessica Bahtak, Barbara Sabljak, Dorina Vlakančić, Elena Lupieri, Gaia Stojšić, Irena Braičin, Iris Bijuk Srdanović, Iris Peršić, Ivan Jugovac, Ivan Milas, Ive Udovičić, Jadranka Nikolić, Katja Honović, Lana Lončar, Lara Abramović, Lina Šuran, Lucija Radolović, Maria Burić, Marina Bašić, Matea Kontošić, Matej Uka, Matteo Travalja, Natali Milovan, Nina Brajković, Noa Pavlinović, Noel Smailbašić, Petra Balde, Petra Kovačić, Rina Renier, Sara Antunović, Saša Marković, Tea Stupar, Tin Buić, Tobija Grgić, Vesna Skala, Victoria Kontošić, Zora Cvijanović.

IZVOĐAČI
Maria Burić, Noel Smailbašić, Matea Kontošić, Lara Abramović, Nina Brajković, Adrijan Bančić, Gaia Stojšić, Iris Peršić, Tin Buić, Victoria Kontošić

Humanitarni koncert Mislimo na vas 4
2025-03-21 19:00 - 22:00

Snjeguljica (SINKRONIZIRANO)
2025-03-22 11:00 - 13:30
Originalni naslov: Snow White
Žanr: obiteljski
Trajanje: 105
Redatelj/ica: Marc Webb
Glumci/glasovi: Rachel Zegler, Gal Gadot, Andrew Burnap
Godina: 2025
Država: SAD
Dobna skupina: Svi uzrasti

Sinopsis:
Ogledalo na zidu mom, tko je najljepši na svijetu tom? Snjeguljica, Disneyjeva prva princeza, vraća se u adaptiranoj igranoj verziji koja spaja klasične elemente sa svježim i modernim pristupom. Režiju filma potpisuje Marc Web, a scenarij je nastao u suradnji Grete Gerwig, redateljice hit filma Barbie i Erin Cressida Wilson. Najava pruža uvid u začaranu šumu, sedam patuljaka i svima poznato ogledalce, obećavajući vizualno spektakularnu adaptaciju ove bezvremenske priče.

Fiume o Morte!
2025-03-26 18:00 - 20:00
Originalni naslov: Fiume o Morte!
Žanr: dokumentarni
Trajanje: 115
Redatelj/ica: Igor Bezinović
Glumci/glasovi:
Godina: 2025
Država: HR
Dobna skupina: 15+

Sinopsis:
Građani grada Rijeke, kojeg Talijani zovu Fiume, prepričavaju, rekonstruiraju i reinterpretiraju bizarnu priču o 16-mjesečnoj okupaciji njihovog grada 1919. godine od strane talijanskog pjesnika, dandyija i propovjednika rata Gabrielea D’Annunzija.

Izobrazba za poljoprivrednike - POPUNJENO
2025-03-28 17:00 - 22:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Izobrazba sigurnog rukovanja i pravilne primjene pesticida – dopunski modul
Datum i vrijeme: 28.3.2025. s početkom u 17:00 sati
Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: 15,92 € + PDV sukladno Članku 1. Pravilniku o izmjenama pravilnika o visini naknada za obavljanje poslova u skladu sa zakonom o održivoj uporabi pesticida, NN 87/2021
Literatura: Priručnik za sigurno rukovanje i pravilnu primjenu sredstava za zaštitu bilja.
Provoditelj izobrazbe: Centar za kulturu i obrazovanje Pazin, Šetalište Pazinske gimnazije 1, 52000 Pazin
Prijave i informacije:
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!

Sutari
2025-03-28 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
🎶 SUTARI u Pazinu – koncert u sklopu Etnocikla 🎶
📅 Datum i vrijeme: Petak, 28. ožujka 2025. u 20:00📍 Lokacija: Velika koncertna dvorana, Spomen dom Pazin🎟 Ulaznice: 13 EUR u pretprodaji, 15 EUR na dan koncerta🎫 Ulaznice: Dostupne ovdje
✨ O događaju:U sklopu Etnocikla, koncertnog programa koji donosi vrhunske izvođače iz svijeta etno i tradicijske glazbe, u Pazin stiže Sutari, jedna od najuzbudljivijih poljskih world music skupina!
🎻 O Sutari:Sutari je ženski vokalno-instrumentalni trio koji se ističe jedinstvenim pristupom poljskoj tradicionalnoj glazbi. Koristeći violinu, bubnjeve, razne akustične instrumente i vlastite glasove, stvaraju moćne i emotivne izvedbe u kojima se spajaju tradicija i suvremeni zvuk. Njihova glazba odiše ženskom energijom, bogatim harmonijama i ritmičnim eksperimentima koji očaravaju publiku diljem Europe.
🌍 O Etnociklu:Etnocikl je koncertni program posvećen istraživanju i promociji etno i world music scene, dovodeći u Istru vrhunske glazbenike iz različitih kulturnih sredina. Svaki koncert pruža priliku za uranjanje u bogatstvo tradicijske glazbe reinterpretirane u suvremenom ruhu.
Program Entocikl – ciklus etno glazbe u Pazinu podržan je sredstvima Istarske županije, Upravnog odjela za kulturu i zavičajnost.
🔹 Ne propustite priliku doživjeti ovaj jedinstveni glazbeni spektakl u Pazinu!🎫 Ulaznice su dostupne na: https://ckopazin.mojekarte.hr/

RENTAL REVOLUTION: Event posvećen privatnim iznajmljivačima u Istri
2025-03-29
𝗨𝗟𝗔𝗭 𝗝𝗘 𝗣𝗢𝗧𝗣𝗨𝗡𝗢 𝗕𝗘𝗦𝗣𝗟𝗔𝗧𝗔𝗡 – Prijave su obavezne!
Što vas očekuje?
7 ključnih tema – od tehnologije i promocije destinacije do novih zakonodavnih promjena 12 stručnjaka u području turizma, marketinga i iznajmljivanja smještaja 300+ privatnih iznajmljivača – prilika za povezivanje i razmjenu iskustava 25+ partnera s posebnim pogodnostima “na licu mjesta” Više od 15 vrijednih nagrada koje dijelimo tijekom konferencije

Sve o našim predavačima i detaljnijem opisu programa saznajte na našoj web stranici!
Mjesta u pazinskoj dvorani biti će ograničena, a prijave su otvorene do popunjenja svih mjesta. Early-bird prijave već broje više od 100 iznajmljivača!

Svoj dolazak možete osigurati prijavom na: https://www.rental-revolution.com/
Registracijom na događaj, automatski sudjelujete i u svim nagradnim darivanjiva tijekom cijele konferencije!

Naši partneri i sponzori osigurali su Vam čak više od 15 vrijednih nagrada, uključujući privatni izlet brodom, večeru za dvoje, masažu i razne posebne pogodnosti za uređenje Vašeg smještaja!
Vidimo se u Pazinu!

Novi valovi u Kinu Pazin: 2001 - Odiseja u svemiru
2025-04-03 19:00 - 21:30
U sklopu programa Novi valovi Kino Pazin koji je sufinanciran od HAVC-a donosimo remek-djelo znanstvene fantastike – 2001: Odiseja u svemiru!

Originalni naslov: 2001: A Space Odyssey
Žanr: znanstvena fantastika
Trajanje: 149
Redatelj/ica: Stanley Kubrick
Glumci/glasovi: Keir Dullea (dr. Dave Bowman), Gary Lockwood (dr. Frank Poole), William Sylvester (dr. Heywood R. Floyd), Leonard Rossiter (dr. Andrei Smyslov), Margaret Tyzack (Elena), Robert Beatty (dr. Ralph Halvorsen)
Godina: 1968
Država: SAD, UK
Dobna skupina: 15+

Sinopsis:
Prije četiri milijuna godina, u osvit čovječanstva u eri pleistocena, pojava zagonetnog crnog monolita, artefakta glatkih površina i pravokutne geometrijske strukture, izaziva uznemirenost među pripadnicima čopora čovjekolikih majmuna. Potaknuti monolitom, neki članovi čopora australopiteka s vremenom postaju agresivni prema životinjama, otkrivaju ubojite mogućnosti primjene njihovih kostiju, te naposljetku agresiju izražavaju i prema pripadnicima suparničkog čopora.
Sada je godina 2000., i profesor Heywood R. Floyd space-shuttleom putuje na svemirsku postaju Orbiter Hilton, gdje ga očekuje važan sastanak. Floyd je cijenjeni znanstvenik i obiteljski čovjek, predsjednik Nacionalnog odbora za astronautiku čiji je zadatak sa skupinom kolega spustiti se na Mjesec i iz baze Clavius istražiti pojavu tajanstvenog crnog monolita, koji je slijetanjem na mjesečevoj površini stvorio krater. Osamnaest mjeseci kasnije, peteročlana posada svemirske letjelice Discovery One, predvođena astronautima dr. Daveom Bowmanom i dr. Frankom Pooleom, mirno plovi zvjezdanim prostranstvom prema Jupiteru. Uz petoro ljudi, od kojih je troje u hibernaciji, na brodu je i računalo HAL 9000, savršen predstavnik umjetno kreirane inteligencije, najsuvremeniji uređaj iz serije precizno konstruiranih naprava koje nikad nisu pogriješile ili zakazale…

Istrakon
2025-04-04 08:00 - 2025-04-06 17:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Istrakon, konvencija znanstvene fantastike i fantastike, se (opet) vraća 2025. godine! Ne vraćamo se samo na istu lokaciju u Spomen Dom u Pazinu nego se vraćamo i kroz vrijeme jer je ovogodišnja tema “Vremeplov”! Pridružite nam se dok kroz igre, kvizove, predavanja i druge sadržaje plovimo kroz temporalne vode u fantastici i znanstvenoj fantastici i prisjećamo se prošlih Istrakona.
Zato ukucajte 4.-6.4.2025. u svoje strojeve, provjerite da Vaš flux capacitor prolazi tehnički i vidimo se u budućnosti/prošlosti!Pasajte, će nan bit lipo!
Više informacija na: https://albus.hr/istrakon2025/

Andrija Milošević u Pazinu - Idem putem pa zagrlim drvo
2025-04-06 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Andrija Milošević u Pazinu – Idem putem pa zagrlim drvo, 06.04.2025. u Spomen dom, Pazin, Pazin
“Idem putem pa zagrlim drvo” napisao je Miodrag Karadžić, a predstava je premijerno izvedena 2019. godine u Teatru na Brdu.
Andrija Milošević u urnebesno komičnoj priči o jednom sinu kojem mama traži pravu ženu. Kandidatkinje se smijenjuju, a on i mama doživljavaju nevjerovatna iskustva. Medjutim, kada na vrata zakuca ona “prava” naš junak će upoznati sudbinu u svojoj njenoj raskoši.
Ulaznice dostupne na: https://www.entrio.hr/event/andrija-milosevic-u-pazinu-idem-putem-pa-zagrlim-drvo-22969?fbclid=IwY2xjawIqWjZleHRuA2FlbQIxMAABHYq4AmZkMgpizIPmamKb_ywu9dQzRudCR8z_Es2Z0gSoeGepNR8JLcAU1A_aem_i92SHJx638JWXl2p4ukoEg

Izobrazba za poljoprivrednike - POPUNJENO!
2025-04-08 17:00 - 22:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Izobrazba sigurnog rukovanja i pravilne primjene pesticida – dopunski modul
Datum i vrijeme: 8.4.2025. s početkom u 17:00 sati
Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: 15,92 € + PDV sukladno Članku 1. Pravilniku o izmjenama pravilnika o visini naknada za obavljanje poslova u skladu sa zakonom o održivoj uporabi pesticida, NN 87/2021
Literatura: Priručnik za sigurno rukovanje i pravilnu primjenu sredstava za zaštitu bilja.
Provoditelj izobrazbe: Centar za kulturu i obrazovanje Pazin, Šetalište Pazinske gimnazije 1, 52000 Pazin
Prijave i informacije:
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!
